Translate the text from Welsh to English.



 
Yn *Cymru Iachach: ein cynllun ar gyfer iechyd a gofal cymdeithasol,* mae ymrwymiad i adolygu'r swyddogaethau comisiynu cenedlaethol, er mwyn cryfhau gweithgarwch cenedlaethol a sicrhau bod y trefniadau llywodraethu ac atebolrwydd yn eglur. 

Cynhaliwyd adolygiad annibynnol o swyddogaethau comisiynu cenedlaethol, a daeth yr adolygiad hwnnw i ben ym mis Mai 2023\. Roedd yr adolygiad yn cynnwys y swyddogaethau hynny a oedd yn cael eu cyflawni gan Bwyllgor Gwasanaethau Iechyd Arbenigol Cymru, y Pwyllgor Gwasanaethau Ambiwlans Brys, a'r Uned Gomisiynu Cydweithredol Genedlaethol ar ran byrddau iechyd lleol, gan ymchwilio i gyfleoedd a gwersi a ddysgwyd er mwyn nodi a gweithredu gwelliannau pellach mewn gweithgarwch comisiynu. Fe wnaeth yr adroddiad terfynol gyfres o argymhellion sy'n ymwneud â gwelliannau cyffredinol i'r ffordd y byddai trefniadau'r Cyd\-bwyllgor yn gweithio, yn ogystal ag argymhellion sy'n ymwneud yn benodol â'r Cyd\-bwyllgor ei hun. 

Roedd yr argymhellion yn cynnwys sefydlu un Cyd\-bwyllgor sengl newydd a fyddai'n symleiddio'r trefniadau comisiynu presennol, ochr yn ochr â defnyddio enw newydd er mwyn pwysleisio'r ffaith nad cyfuniad o'r Cyd\-bwyllgorau presennol a'u timau yw'r Cyd\-bwyllgor newydd. 

Yn ogystal ag adeiladu ar waith y Pwyllgor Gwasanaethau Iechyd Arbenigol, yr Uned Gomisiynu Cydweithredol Genedlaethol, a'r Pwyllgor Gwasanaethau Ambiwlans Brys blaenorol, bydd y Cyd\-bwyllgor newydd hefyd yn gyfrifol am gomisiynu gwasanaethau 111 a Chanolfannau Atgyfeirio Ymosodiadau Rhywiol. Bydd yn helpu i adeiladu capasiti comisiynu cenedlaethol ar draws y system iechyd yng Nghymru ar adeg pan welwn fod y galw a'r heriau yn cynyddu o ran sut y gallwn sicrhau bod gwasanaethau’n gynaliadwy ac yn deg yn y dyfodol.             

Cafodd rhaglen weithredu ei chychwyn, gan weithio'n gyflym i sicrhau bod y ddeddfwriaeth, trefniadau llywodraethu, penodiadau, trefniadau ymgysylltu â staff, a'r rhaglen ymgynghori a newid angenrheidiol ar waith gyda’r nod o sefydlu'r Cyd\-bwyllgor newydd erbyn 1 Ebrill 2024\. Rwy'n ddiolchgar i bawb sydd wedi bod yn rhan o'r rhaglen weithredu.

Yn dilyn proses recriwtio ar gyfer penodiadau cyhoeddus, rwy'n falch o gyhoeddi mai Ian Green fydd Cadeirydd Cyd\-bwyllgor Comisiynu newydd GIG Cymru, ac y bydd yn cael ei gefnogi gan Dr Paul Worthington, Nia Roberts a Susan Elsmore fel Aelodau Lleyg annibynnol o'r Cyd\-bwyllgor. 

Mae gan Ian fwy na 25 mlynedd o brofiad o weithio mewn rolau arweinyddiaeth proffil uchel yn y sectorau gwirfoddol, iechyd, llywodraeth leol, tai a gofal cymdeithasol, a'r rheini'n rolau gweithredol ac anweithredol. 

Mae gyrfa Paul yn cynnwys 25 mlynedd yn gweithio yn y GIG mewn swyddi uwch\-reoli, comisiynu a chynllunio, ac mae gan Susan brofiad eang o weithio ar draws y sectorau preifat a chyhoeddus a'r trydydd sector, ac yn ddiweddar bu'n gwasanaethu am ddau dymor fel Aelod Annibynnol o'r Bwrdd Iechyd. Mae gan Nia gefndir cyfreithiol ac mae'n siaradwr Cymraeg rhugl gyda gyrfa yn y sector cyhoeddus sy'n ymestyn am gyfnod o dros 20 mlynedd. Gyda'i gilydd, maent yn dod â sgiliau, gwybodaeth a phrofiad helaeth ac amrywiol i'r Cyd\-bwyllgor Comisiynu. 

Abigail Harris sydd wedi ei phenodi'n Brif Gomisiynydd dros dro ar gyfer y Cyd\-bwyllgor, a bydd yn cydweithio'n agos gydag Ian wrth arwain Tîm y Cydbwyllgor Comisiynu drwy'r cyfnod sefydlu nesaf. 

Ar hyn o bryd, Abi yw Cyfarwyddwr Gweithredol Strategaeth a Chynllunio ym Mwrdd Iechyd Prifysgol Caerdydd a'r Fro, ac mae'n dod â phrofiad amrywiol i'r rôl newydd hon, sef profiad sy’n cynnwys treulio amser mewn sefydliadau comisiynu, llywodraeth leol, polisi cenedlaethol a'r ddarpariaeth o wasanaethau arbenigol.  

Mae'r datganiad hwn yn cael ei gyhoeddi yn ystod y toriad er mwyn rhoi'r wybodaeth ddiweddaraf i'r Aelodau. Os bydd yr Aelodau am imi wneud datganiad pellach, neu ateb cwestiynau am hyn pan fydd y Senedd yn dychwelyd, byddwn yn falch o wneud hynny.







Translation:


 
*A Healthier Wales: our plan for health and social care*, made a commitment to review the national commissioning functions with the aim of strengthening national activity and clarifying governance and accountability. 

An independent review of national commissioning functions was undertaken and concluded in May 2023\. The review included those functions that were discharged by the Welsh Health Specialised Services Committee (WHSSC), the Emergency Ambulance Services Committee (EASC) and the National Collaborative Commissioning Unit (NCCU) on behalf of local health boards and explored opportunities and lessons learnt to identify and deliver further improvements in commissioning.  The final report put forward a suite of recommendations covering overall improvements to the way the Joint Committee arrangements would work as well as recommendations specifically related to the Joint Committee itself. 

The recommendations included the establishment of a new single Joint Committee which would streamline and simplify existing arrangements for commissioning along with a new name, highlighting it was not a merger of existing Joint Committees and their teams. 

In addition to building on the work of the previous EASC, WHSSC and NCCU, the new Joint Committee will also be responsible for commissioning 111 services and Sexual Assault Referral Centres.  It will help build national commissioning capacity across the health system in Wales at a time when we are seeing increasing demand and challenges in how we ensure services are sustainable and equitable in the future.            

An implementation programme was initiated, working at pace to ensure the necessary legislation, governance, appointments, staff engagement and consultation and change programme were in place for the establishment of the new Joint Committee by 1 April 2024\. I am grateful to all those who have been involved in the implementation programme.

Following a public appointments recruitment process, I am pleased to announce Ian Green as the Chair of the new NHS Wales Joint Commissioning Committee (JCC) who will be supported by Dr Paul Worthington, Nia Roberts and Susan Elsmore as independent Lay Members of the JCC. 

Ian brings over 25 years’ experience of high profile leadership roles in the voluntary, health, local government, housing and social care sectors in executive and non\-executive roles. 

Paul’s career has included 25 years working in the NHS in senior management, commissioning and planning roles whilst Susan has broad experience across the private, public and third sectors and recently served two terms as a Health Board Independent Member. Nia has a legal background and is a fluent Welsh speaker with a career in the public sector spanning over 20 years.  Together, they bring diverse skills, knowledge and experience to the JCC. 

Abigail Harris has been appointed as the Interim Chief Commissioner for the JCC and, working closely with Ian, will lead the Joint Commissioning Committee Team through the next phase of establishment. 

Abi is currently the Executive Director of Strategy and Planning with Cardiff and Vale University Health Board and brings a wide range of experience to this new role including time spent in commissioning organisations, local government, national policy and specialist services provision.  

This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.